אישה פנטסטית

אישה פנטסטית (בספרדית: Una mujer fantástica) הוא סרט קולנוע צ'יליאני משנת 2017 בבימויו של סבסטיאן לליו.

הסרט היה מועמד לפרס דב הזהב בפסטיבל הסרטים הבינלאומי בברלין בשנת 2017.

הסרט נבחר להתחרות בקטגוריית פרס האוסקר לסרט הזר הטוב ביותר וזכה בטקס פרסי האוסקר ה-90.

 עלילה 
מרינה ואורלנדו מאוהבים, ומתכננים את עתידם הזוגי ביחד. מרינה היא צעירה בשנות העשרים לחייה, זמרת שמופיעה במועדונים ועובדת למחייתה במלצרות. אורלנדו בן זוגה של מרינה שעזב למענה את אשתו ומשפחתו, הוא בן 57, ובעלים של חברת טקסטיל.

הסרט מציג סיפור אהבה, ובסצנות המועטות המציגות את מרינה ואורלנדו ביחד עוברת לצופה המהות הרגשית האינטנסיבית השוררת ביניהם; אך הקשר בין השניים נקטע בפתאומיות סמוך לתחילת הסרט: ערב אחד, לאחר חגיגות יום ההולדת של מרינה כאשר בני הזוג ביחד, אורלנדו לפתע לוקה במפרצת במוחו ומתמוטט. מרינה לוקחת אותו לחדר מיון, אך הוא נפטר מיד לאחר הגיעו לבית החולים. במקום להיות מסוגלת להתאבל על אהובה המת, פתאום הסובבים לאורלנדו חושדים במרינה. הרופאים ובני המשפחה של אורלנדו לא סומכים עליה. בלש נשלח לחקור את מרינה על מנת לבדוק האם הייתה לה מעורבות במותו של אורלנדו. אשתו לשעבר של אורלנדו מונעת ממרינה להשתתף בהלוויה. וכדי להחמיר את המצב, בנו של אורלנדו מאיים לזרוק את מרינה מהדירה בה חיה ביחד עם אורלנדו.

מרינה היא אישה טרנסקסואלית, ועבור רוב בני המשפחה של אורלנדו, הזהות המגדרית שלה נתפסת כסטייה. אז מרינה נאבקת על הזכות להיות עצמה. היא יוצאת לקרב באותם כוחות בהם נאבקה כל ימי חייה רק על מנת להיות מה שהיא עכשיו – מורכבת, חזקת, ישירה ואישה פנטסטית. ההכרח של מרינה (השחקנית הטרנסג'נדרית דניאלה וגה) להתמודד עם יחס החברה אליה, גם ברובד הפרטי וגם בזה הממסדי, נוצר בעת משבר.

הסרט מתאר את יחסו של הממסד למרינה בעקבות מותו של אורלנדו ומביע את הקושי של הסביבה בהתייחסות למרינה, שבתעודת הזהות שלה עדיין רשומה כזכר. כיצד, למשל, לדבר אליה: בלשון זכר או נקבה?

 שחקנים ודמויות 
 דניאלה וגה – מרינה וידאל
 פרנסיסקו רייס – אורלנדו
 לואיס גנקו – גאבו
 אלין קופנהיים – סוניה
 אמפרו נוגווארה – אנטוניה
 ניקולאס סוודרה – ברונו
 אנטוניה זגרס – אלסנדרה
 טרינידד גונזאלס – וונדה
 נסטור קנטילנה – גסטון
 אלחנדרו גויק – רופא

 הפקה 
שמאל|ממוזער|לריין, וגה, לליו ורייס בפסטיבל הסרטים הבינלאומי בברלין
הקרנת הבכורה של הסרט "אישה פנטסטית" התקיימה ב-12 בפברואר 2017 בפסטיבל הסרטים הבינלאומי בברלין, שם זכה הסרט בפרס דוב הכסף לתסריט הטוב ביותר.

כמו כן זכה הסרט גם בפרס טדי, פרס בינלאומי המוענק מדי שנה לסרטי קולנוע בעלי תמה להט"בית. יומיים קודם לכן, הסרט נרכש על ידי חברת Sony Pictures Classics.

 תגובות 
הסרט מדורג נכון ליוני 2020 ב-94% באתר Rotten Tomatoes, בהתבסס על 155 ביקורות, עם ממוצע דירוג של 8.2 בסולם של 1 עד 10.

בין המבקרים הבולטים באתר זה, הסרט מחזיק בדירוג ממוצע של 8.3 בסולם של 1 עד 10. בין היתר נכתב על הסרט "עדין ורך, 'אישה פנטסטית' מטפל בנושא הרגיש הזה בדרכו המיוחדת ובעדינות".

הסרט מחזיק בציון 87 מתוך 100 באתר Metacritic. הציון מבוסס על 38 ביקורות, המציין "שבחים אוניברסליים".

 שבחים 
"אישה פנטסטית" קיבל מועמדות לסרט הטוב ביותר בשפה זרה בטקס פרסי האקדמיה ה-90, והוא הסרט הצ'יליאני הראשון הזוכה בפרס הסרט הזר.
 פרס תאריך הטקס קטגוריה זוכה תוצאה מקור פרס אוסקר 4 במרץ 2018 פרס אוסקר לסרט הזר הטוב ביותר סבסטיין לליו  Belgian Film Critics Association 7 בינואר 2018 Grand Prix"אישה פנטסטית"  פסטיבל הסרטים הבינלאומי בברלין 18 בפברואר 2017 פרס טדי – הסרט הטוב ביותר סבסטיין לליו דוב הכסף לתסריט הטוב ביותר סבסטיין לליו וגונזלו מאזה  פרס דב הזהב סבסטיין לליו  Cabourg Film Festival 18 ביוני 2017 Grand Jury Prize סבסטיין לליו  Critics' Choice Movie Awards 11 בינואר 2018 הסרט הטוב ביותר בשפה זרה "אישה פנטסטית"  Dorian Awards 31 בינואר 2018 הסרט הטוב ביותר בשפה זרה "אישה פנטסטית"  השחקנית הטובה ביותר דניאלה וגה  סרט הלהטב"ק הטוב ביותר "אישה פנטסטית"  Best Rising Star דניאלה וגה  GLAAD Media Awards 12 באפריל 2018 Outstanding Film – Limited Release "אישה פנטסטית"  פרס גלובוס הזהב 7 בינואר 2018 פרס גלובוס הזהב לסרט הזר הטוב ביותר "אישה פנטסטית"  פרס גויה 3 בפברואר 2018 Best Iberoamerican Film "אישה פנטסטית"  Havana Film Festival 15 בדצמבר 2017 Special Jury Prize "אישה פנטסטית"  השחקנית הטובה ביותר דניאלה וגה  Unete- United Nations Prize "אישה פנטסטית"  פרס אינדפנדנט ספיריט 3 במרץ 2018 הסרט הבינלאומי הטוב ביותר "אישה פנטסטית"  National Board of Review 28 בנובמבר 2017 Top Five Foreign Language Films "אישה פנטסטית"  Palm Springs International Film Festival 13 בינואר 2018 Honorable Mention Cine Latino Jury "אישה פנטסטית"  השחקנית הטובה ביותר בסרט בשפה זרה דניאלה וגה 

 ראו גם 
 טקס פרסי אוסקר ה-90
 אתר האינטרנט הרשמי של טקס פרסי אוסקר ה-90
 רשימת המועמדים לפרס הסרט הזר בטקס פרסי האוסקר ה-90 (באנגלית)
 רשימת המועמדים הצ'יליאנים לפרס האוסקר עבור הסרט הזר (באנגלית)

 קישורים חיצוניים 



 אישה פנטסטית | פסטיבל הסרטים הבינלאומי ה-34 חיפה



 הערות שוליים 

קטגוריה:סרטי 2017
קטגוריה:זוכי אוסקר: הסרט הזר הטוב
קטגוריה:סרטים צ'יליאניים
קטגוריה:סרטים בספרדית
קטגוריה:סרטים שעוסקים במגדר
קטגוריה:טרנסג'נדר בקולנוע
קטגוריה:סרטי להט"ב
קטגוריה:זוכי פרס גויה: הסרט הזר דובר הספרדית הטוב ביותר
קטגוריה:זוכי פרס טדי
קטגוריה:יצירות זוכות פרס התקשורת של הליגה ההומו-לסבית נגד השמצה